Alvaro Cunhal
Store norske leksikon,Historie,Verdens historie og samtidshistorie,Europa,Portugals historie
Alvaro Cunhal var en portugisisk kommunistisk politiker. Han var medlem av det portugisiske kommunistpartiet Partido Comunista Português (PCP) fra 1931, og var generalsekretær for partiet fra 1961 til 1992. Cunhal blir sett på som den siste ortodokse kommunistlederen i Europa.
Cunhal satt i fengsel fra 1937 til 1938, i 1940, og fra 1949 til 1960. Fra 1960 til 1974 levde han i eksil. Etter statskuppet mot Marcelo Caetano og det autoritære regimet i 1974 var Cunhal medlem av den provisoriske regjeringen fra 1974 til 1975. Siden var han medlem av den portugisiske nasjonalforsamlingen fra 1975 til 1991. Les mer i Store norske leksikon kommunistiske partier Marcelo Caetano Portugals politiske system Portugals samtidshistorie Portugals historie